রবীন্দ্রনাথ ঠাকুরের পেটে ও পিঠে হাস্যকৌতুকের একটি অংশ নিচে দেওয়া হল। এর পরবর্তী সংলাপ তিনটি লেখ। 

বনমালী। (সগর্বে) বাবা আমাকে বলে ভুতু।
তিনকড়ি। আচ্ছা ভুতুবাবু, তোমার ডান হাত কোন্‌টা বলো দেখি।
বনমালী। (ডান হাত তুলিয়া) এইটে ডান হাত।
তিনকড়ি। আচ্ছা তোমার বাঁ হাত কোন্‌টা বলো দেখি।
বনমালী। (বাম হাত তুলিয়া) এইটে।
তিনকড়ি। (খপ্‌ করিয়া পাত হইতে একটা সন্দেশ তুলিয়া নিজের মুখের কাছে ধরিয়া) আচ্ছা ভুতুবাবু, এইটে কী বলো দেখি।
তিনকড়ি। (সরোষে পৃষ্ঠে চপেটাঘাত করিয়া) এতবড়ো ধেড়ে ছেলে হলি, এইটে কী জানিস নে! এটা সন্দেশ। এটা খেতে হয়।
তিনকড়ির মুখের মধ্যে সন্দেশের দ্রুত অন্তর্ধান
বনমালী। ( পৃষ্ঠে হাত দিয়া ) ভ্যাঁ--
তিনকড়ি। ছি ছি ভুতুবাবু, তোমার জ্ঞান কবে হবে বলো দেখি। এইটে জান না যে, পেটে খেলে পিঠে সয়?